Dis jammer dat daar verby die medemenslike diepte van Norman McFarlane se aanvanklike brief gekyk word, ook dat hierdie ervaring verwater word deur politiekery en 'n ons-skuld-niemand-niks-en-dis-belangrik-dat-ons-standpunt-inneem-hieroor houding. Dit gaan nie oor skuld of hoekom die plakkers is waar hulle is nie. Dit gaan egter ALLES daaroor dat Norman McFarlane, as deel van daardie belewenis 'n PERSOONLIKE ervaring gehad het rondom die onreg van Apartheid. In sy geestesoog het daardie groepie vullissnuffelaars se afwyking van die tipiese blanke stereotipering gewys hulle is MENSE. Gewone mense wat om oorlewing veg in 'n vullisdrom. Nie ek of jy kan s� waar die mense sou gewees het as Apartheid (lees kolonialisme) nie daar was nie. Dalk sou Afrika, Suid-Amerika, Indie, Bangladesh, Sri Lanka, Pakistan ...so kan ek voortgaan... baie anders gelyk het. Dalk nie. Nie ek of jy weet nie. Wat ons wel weet is dat daardie R40 in daardie mense se lewens 'n oneindige verskil waarskynlik gemaak het...